钦定古今图书集成/明伦汇编/闺媛典/第112卷 > 皇清十八 > 沈瑞妻郑氏
## 钦定古今图书集成/明伦汇编/闺媛典/第112卷 > 皇清十八 > 沈瑞妻郑氏

按《福建通志》：郑氏，伪礼部郑斌女，沈瑞妻。甲寅耿逆乱，郑经辅之，分师寇广，迁沈来台。时沈尚幼，未婚，经以斌女妻焉。辛酉，傅为霖谋事泄被戮，用事者株连及沈，囚其眷属。郑氏以父故发归，泣谓其父曰：“儿适沈家，生死以之，岂有沈罹重祸，儿独享安乐之理？愿父遣儿同囚。” 父从其请，遂送逮所。后瑞自缢，郑氏亦死。